Verktakar vilja að Borgarbyggð bjóði á ný út áhaldahúsvinnu HS verktak ehf. í Borgarnesi var tekið til gjaldþrotaskipta miðvikudaginn 19. júní sl . Meðal samningsbundinna verkefna fyrirtækisins er almenn áhaldahúsvinna , gatnaviðgerðir , snjómokstur og sláttur á opnun svæðum með samningi við sveitarfélagið Borgarbyggð . Í kjölfar þess að fyrirtækið var úrskurðað gjaldþrota samþykkti byggðarráð Borgarbyggðar í lok apríl að semja við nýtt fyrirtæki í eigu tengds aðila og yfirfæra samninginn á nýja kennitölu án þess að nýtt útboð fari fram . Sveitarstjórn ákvað engu að síður á fundi sínum 7. maí sl. , í kjölfar bréfs frá samkeppnisaðila í verktakastarfsemi , að vísa málinu aftur til byggðarráðs enda töldu fulltrúar í sveitarstjórn að óeðlilegt þætti að ekki færi fram útboð á þessari vinnu á nýjan leik í ljósi gjaldþrots verktakans . Jökull Fannar Björnsson hjá JBH ehf. segir að fullkomlega væri eðlilegt að sveitarfélagið bjóði nú út þessa starfsemi í ljósi aðstæðna . „ Hér er fullt af verktökum sem vel gætu hugsað sér að bjóða í þessa vinnu , en okkur er ekki gert það kleift . Þá er nóg til af vélum á markaðnum sem hægt er með litlum fyrirvara að fá keyptar til að sinna grasslætti og öðrum verkefnum sem felast í samningnum , “ sagði Jökull Fannar . Að sögn Páls S. Brynjarssonar sveitarstjóra mun HS verktak ehf. áfram starfa fyrir sveitarfélagið næstu daga þrátt fyrir gjaldþrot þess . Páll segir ástæðuna þá að byggðarráð hafi enn til umfjöllunar beiðni HS verktaks ehf. um að framselja verktakasamning þess við Borgarbyggð til HSS verktaks ehf. , en fyrirtæki það er í eigu aðila í sömu fjölskyldu og átti HS verktak ehf . Þrotabúið mun því sinna verkefnum samkvæmt verktakasamningi þangað til að beiðni fyrirtækisins verður afgreidd af Borgarbyggð og býst Páll við niðurstöðu á næstu dögum , eftir að lögfræðingur sveitarfélagsins og skiptastjóri þrotabús HS verktaks hafa fundað . Rétt er að geta þess að mjög álíkar aðstæður komu upp hjá Akraneskaupstað fyrr í mánuðinum þegar verktakafyrirtæki sem hafði umsjón með slætti á opnum svæðum á Akranesi varð gjaldþrota . Akraneskaupstaður stóð með hraði fyrir nýju útboði á slættinum í kjölfarið og var búið að semja við nýjan verktaka innan hálfs mánaðar . Sjá nýja frétt um þetta mál , sem breytir forsendum töluvert , hér að ofan .